wickkiey/tamil-wikipedia-chunked huggingface dataset:
# ஜி. நாகராஜன்

## மறைவு

கடைசிக் காலத்தில் மார்க்சியத்தில் முற்றிலும் நம்பிக்கை இழந்த நாகராஜன், அக் கொள்கை மானுட எதிர்ப்புத்தன்மை கொண்டது என்று எண்ண ஆரம்பித்தார். இக் காலகட்டத்தில் இவருக்குப் போதைப் பழக்கம் ஏற்பட்டது. அதன் விளைவாக நோயுற்று மதுரை அரசு இராசாசி மருத்துவமனையில் சி. மோகன் மற்றும் அவர் நண்பர் சிவராமகிருஷ்ணனால் சேர்க்கப்பட்ட நாகராஜன், 19 பிப்ரவரி 1981 அன்று அதிகாலை 12 மணியளவில் தன் 52-ஆம் அகவையில் காலமானார். மறுநாள் அவருடைய உடல் மருத்துவமனையிலிருந்து நேராக தத்தனேரியில் உள்ள மயானத்துக்குக் கொண்டுசெல்லப்பட்டு, அங்கு மிக நெருங்கிய உறவினர்கள் மற்றும் நண்பர்கள் என 15 பேர் முன்னிலையில், சடங்குகளுக்குப்பின் எரியூட்டப்பட்டது.:
| 1984 | *விரல்* | அசோகமித்திரன் |  |
| --- | --- | --- | --- |
| 1985 | *ஐந்து ரூபாயும் அழுக்குச் சட்டைக்காரரும்* | திலீப்குமார் |  |
| 1993 | *ஒருநாள்* | பிரபஞ்சன் |  |
| 2004 | *நண்பர் ஜி.எம்.* | சுந்தர ராமசாமி |  |
| 2015 | *விலகிய கால்கள்* | சி. மோகன் | } |
# நகுலன் (எழுத்தாளர்)

**நகுலன்** (இ. மே 17, 2007) தமிழ் எழுத்தாளர். டி. கே. துரைசாமி என்ற இயற்பெயர் கொண்ட நகுலன் பிறந்தது தமிழ்நாட்டில் உள்ள கும்பகோணத்தில் ஆனாலும் இறுதிவரை வாழ்ந்தது கேரளத்தின் திருவனந்தபுரத்தில். அண்ணாமலைப் பல்கலைக்கழகத்தில் தமிழில் முதுகலைப் பட்டம் பெற்றவர். ஆங்கிலத்தில் முதுகலையும் ஆராய்ச்சிப் பட்டமும் பெற்றவர். திருவனந்தபுரம் இவானியர் கல்லூரியில் ஆங்கிலப் பேராசிரியராகப் பணியாற்றி ஓய்வு பெற்றவர்.  
இவருடைய ஆங்கில படைப்புகளை இயற்பெயரிலும், தமிழ் படைப்புகள் புனைப் பெயரிலும் எழுதி வந்தார். தமிழ்ச் சிறுகதைகளில் பல புதிய பரிசோதனைகள் செய்தவர். பழந்தமிழ் இலக்கியத்திலும் நவீன ஆங்கில இலக்கியத்திலும் மிகுந்த ஈடுபாடுகொண்டவர். இவர் தொகுத்த 'குருஷேத்திரம்' இலக்கியத் தொகுப்பு, தமிழில் மிக முக்கியமானதாகும். விளக்கு விருது, ஆசான் விருது உள்ளிட்ட பல விருதுகளைப் பெற்றவர் நகுலன். நகுலனின் கவிதைகள் பெரும்பாலும் மனம் சார்ந்தவைகள் அவர் மனிதனின் இருப்பு சார்ந்தே கவிதைகளை வெளிப்படித்தியுள்ளார்.
# நகுலன் (எழுத்தாளர்)

## தொழில் வாழ்க்கை

இவர் ஒரு இந்திய கவிஞராகவும், நாவலாசிரியர், மொழிபெயர்ப்பாளர், சிறுகதை எழுத்தாளராகவும் போன்ற பல பரினாமங்களில் தன்னை வெளிப்படுத்தியுள்ளார். தமிழ் மற்றும் ஆங்கிலம் இரு மொழிகளிளும் கவிதைகள் எழுதியுள்ளார். கவிதை எழுதுவதிலும், புகைப்படம் வரைவதிலும் சிறந்தவர் மேலும் அவர் வரையும் புகைப்படங்கள் அவரது அடிமனதில் தோன்றும் கருத்துக்கள் மற்றும் எண்ணங்களை வெளிப்படுத்துவதாக உள்ளது. இவரது கவிதைகளை இயல்பு நடையில் எழுதுவதில் புகழ்பெற்றவர்.  
இவர் 'எழுத்து' என்னும் இதழில் சி. எஸ். செல்லப்பா அவர்களால் தொடங்கப்பட்ட இதழில் தனது நாற்பது வயதில் எழுதத் துவங்கினார். அவர் 'ஒரு கதை' மற்றும் 'ஆறு கவிதை' புத்தகங்கள் ஆங்கிலத்திலும், 'ஒன்பது கதை' மற்றும் 'ஐந்து கவிதை' புத்தகங்கள் தமிழ் மொழியிலும் எழுதியுள்ளார். அவர் எஸ். நாயர் என்ற புனை பெயரிலும் சில கதை மற்றும் கவிதை படைப்புகள் எழுதியுள்ளார்.
# நகுலன் (எழுத்தாளர்)

## குறிப்பிடத்தக்க படைப்புகள்

- நகுலன் கவிதைகள்
- நாய்கள்
- ரோகிகள்
- வாக்குமூலம்
- மஞ்சள்நிறப் பூனை.  
இதுவரை வெளியாகிவுள்ள நகுலனின் கவிதை நூல்கள்:  
1. கோட் ஸ்டான்ட் கவிதைகள் (1981)
1. மூன்று,ஐந்து (1987)
1. இரு நீண்ட கவிதைகள் (1991)
1. நகுலன் கவிதைகள் (2001).  
1972ஆம் ஆண்டு எழுதிய **நினைவுப் பட்டை நீலக்கல்** என்னும் நாவல் அவரது தமிழ் இலக்கிய வரலாற்றின் முக்கிய மைல்கல்லாகக் கருதப்படுகிறது. மேலும் அவரை சிறந்த எழுத்தாளராகவும் பெயர் பெற்றுத்தந்தது. அவருக்கு ஆசான் நினைவு விருது தமிழ் கவிதைக்காக 1983ஆம் ஆண்டு பெற்றார்.
# நகுலன் (எழுத்தாளர்)

## சிறுவயது வாழ்க்கை

அவர் 1921ஆம் ஆண்டு தஞ்சாவூர் மாவட்டம் கும்பகோணத்தில் பிறந்தார், மேலும் தன்னுடைய பதினான்கு வயதில் திருவனந்தபுரத்திற்கு குடிபெயர்ந்தார். அதன் பிறகு தமிழ் இலக்கியத்தில் முதுநிலை பட்டம் அண்ணாமலைப் பல்கலைக்கழகத்தில் பயின்றார், ஆங்கில இலக்கியத்தில் முதுநிலை பட்டம் கேரளப் பல்கலைக்கழகத்தில் பயின்றார். வெர்ஜினா உள்ஃப் பற்றி ஆய்வு செய்து அதில் முதுநிலை பட்டம் பெற்றார்.  
அவருடைய வீடு கோல்ஃப் லிங்ஸ் கௌடியர் என்னும் இடத்தில் உள்ளது. அங்கு பல எழுத்தாளர்கள் மற்றும் அறிஞர்கள் வந்து இவருடன் கலந்துரையாடல் செய்து பின்பு தமிழ் இலக்கியத்தில் ஆர்வம் கொண்டு அவர்களும் எழுதத் தொடங்கினார்கள். இவர் கவிஞராகவும், மொழிபெயர்ப்பாளராகவும், விமர்சகராகவும், பாடல் திரட்டுபவராகவும், நாவல் ஆசிரியராகவும், குறுகிய கதை எழுத்தாளராகவும் பணியாற்றியுள்ளார்.
# நகுலன் (எழுத்தாளர்)

## தொழில் சார்ந்த முன்னேற்றம்

அவர் 1960களில் இருந்துதான் தீவிரமாக எழுதத் தொடங்கினார். அவருடைய மாணவர்கள் பலர் தமிழ் இலக்கியத்தில் எழுதுவதற்கு இவரே தூண்டுதலாக இருந்தார். அவரது நண்பர் கானா சுப்பிரமணியம் என்பவரின் தூண்டுதலின் பெயரில் தமிழ் இலக்கியம் பயிலத் தொடங்கினார். இவரது ஆல்டர்-ஈகோ என்னும் நாவலில் வரும் கதாப்பாத்திரம் நவீன எதிர்மறை நாயகனாக அறிமுகப்படுத்தியது தமிழ் இலக்கிய வரலாற்றில் ஒரு புதிய முயற்சி ஆகும். தனது மனதில் தோன்றும் கதாப்பத்திரம் மற்றும் எண்ணங்களை வெளிப்படையாக எழுதும் ஆற்றலை முதன் முதலாக வெளிப்படுதியதில் இவரும் ஒருவர். 1973ஆம் ஆண்டு *வெட்ஸ் ஃபார் தி விண்டு* என்னும் ஆங்கில நாவலை எழுதியுள்ளார்.  
இவருடைய படைப்புகளிள் இராஜா வெம்பலா என்னும் ஆங்கில கவிதை மீக நீண்ட கவிதை ஆகும். "பிதேஸ் நந்தி" என்னும் வார இதழில் இவருடைய சிறுகதைகள் அதிகம் இடம்பெற்றுள்ளது. சுப்பிரமணிய பாரதி பற்றி எழுதிய லிட்டில் ஸ்பேரோ என்ற புத்தகம்தான் இவர் மொழிபெயர்ததில் சிறந்ததாகக் கருதபடுகிறது. நவீன எழுத்தாளராக தொடங்கி பின்நவீன எழுத்தாளராக மாறினார்.
# நகுலன் (எழுத்தாளர்)

## இவரின் முன்மாதிரிகளின் சிலர்

சிமோன் வில் மற்றும் அனேஸ் நின் இருவர்கள் இருபதாம் நூற்றாண்டில் எழுதிய ஆன்மீகம், இறையியல், மற்றும் தத்துவம் போன்ற படைப்புகளை அடிப்படையாகக் கொண்டு நகுலன் தனது *நவீனன்ஸ் டைரீ ஜோடிங்ஸ்* என்னும் நாவல் எழுதியுள்ளார். ஜேம்ஸ் ஜாய்சி, டி.எஸ். எலியட் மற்றும் கே. ஐய்யப்பன் பனிகர் போன்றவர்களின் படைப்புகளை மொழிபெயர்த்தும் எழுதியுள்ளார். இவரது படைப்புகள் ஜேம்ஸ் ஜாய்சியை அடிப்படையாகக் கொண்டிருந்தாலும் டி. எஸ். எலியட்டின் மதநம்பிக்கை மற்றும் மனோதத்துவம் சாமுவேல் பேக்கட் போன்றவர்களின் பாணியிலும் எழுதியுள்ளார்.
# நகுலன் (எழுத்தாளர்)

## இறப்பு

திருவனந்தபுரம் மார் இவனீயோஸ் கல்லூரியில் நாற்பது ஆண்டு காலம் ஆங்கில பேராசிரியராக பணியாற்றி பின்பு ஓய்வு பெற்றார். அதன் பிறகு அவர் தனது வீட்டில் இருந்தே எழுதும் பணியை முழுநேரமாக தொடங்கினார். இவர் திருமணம் செய்துகொள்ளவில்லை. மே 17,2007 இல் திருவனந்தபுரத்தில் தனது 86 வயதில் இயற்கை எய்தினார்.
# நகுலன் (எழுத்தாளர்)

## நகுலன் நாவல்கள் மற்றும் அதன் பதிப்பகம்

- நீலக்கல்(1965)
- குருஷேத்திரம்(1968)
- நினைவுப்பாதை(1972)
- நாய்கள்(1976)
- நவீன டைரீ(1978)
- முன்று கவிதைகள்(1979)
- ஐந்து கவிதைகள்(1981)
- கோட் ஸ்டான்ட் கவிதைகள்(1981)
- இவர்கள்(1983)
- குறுதி(1987)
- கிராமம்(1991)
- இரு நீண்ட கவிதைகள்(1991)
- வாக்குமூலம்(1992)
- நகுலன் கதைகள்(1998)
- நகுலன் கவிதைகள்(2001)
- நகுலன் கட்டுரைகள்(2002)
- கண்ணாடியாகும் கண்கள்(2006).
# கோணங்கி

**கோணங்கி** ஒரு தமிழ் எழுத்தாளர் ஆவார். இவரது இயற்பெயர் இளங்கோ.
# கோணங்கி

## வாழ்க்கைக் குறிப்பு

1958-ஆம் ஆண்டில் நென்மேனி மேட்டுப்பட்டி என்னும் கிராமத்தில் பிறந்தவர். சுதந்திரப் போராட்ட வீரரான மதுரகவி பாஸ்கர தாஸ் இவரது தாய்வழி தாத்தா ஆவார். இவர் எம். எஸ். சண்முகம், சரஸ்வதி இணையருக்கு மகனாகப் பிறந்தார். இவரது தந்தை, அண்ணன் ச. தமிழ்ச்செல்வன் ஆகியோர் எழுத்தாளர்கள். தம்பி முருகபூபதி தமிழின் முக்கியமான நாடகக் கலைஞர். கோவில்பட்டியில் வாழ்ந்து வரும் இவர் கூட்டுறவு சங்கம் ஒன்றில் பணி செய்தவர்.
# கோணங்கி

## இலக்கியப் பணி

1980-களின் தொடக்கத்திலிருந்து எழுதி வருபவர். கவிஞர் பிரம்மராஜன் நடத்திய *மீட்சி* இதழில் புதிதாக எழுதத் தொடங்கியவர். தமக்கென்று தனித்த நடையை உருவாக்கியிருப்பவர். *கல்குதிரை* என்ற சிற்றிதழின் ஆசிரியர் இவர். தமிழ் எழுத்தாளர் நகுலன், ருஷ்ய எழுத்தாளர் பியோதர் தஸ்தயெவ்ஸ்கி, லத்தீன் அமெரிக்காவைச் சேர்ந்து ஸ்பானிஷ் மொழியில் எழுதும் கபிரியேல் கார்சியா மார்க்கேஸ் ஆகியோருக்கு *கல்குதிரை* சிறப்பிதழ் கொணர்ந்தவர். பெரும்பத்திரிகைகள் மற்றும், வணிக இதழ்களில் இவர் எழுதுவதில்லை. ஓரிடத்தில் நில்லாது நிலையற்ற நிலையில் வாழ்பவர்; இலக்கியவாதிகளின் நண்பர். *பாழி*, *பிதிரா*, *த, நீர்வளரி* என்ற இவருடைய நான்கு நாவல்களும் புதிய கதைசொல்லும் முறையில் எழுதப்பட்டு கவனம் பெற்றவை. இவரைப் பற்றி விமர்சகர்கள் நாகார்ஜுனன், எஸ். சண்முகம் ஆகியோர் எழுதியிருக்கிறார்கள். இவருடைய முதல் ஐந்து சிறுகதை நூல்கள் யாவும் தொகுக்கப்பட்டுள்ளன.
# தாண்டோட்டம் (பர்க்கூர்)

**தாண்டோட்டம்** (*Parkour*) என்பது வழியில் எதிர்படும் தடைகளைத் வேகமாக நேரடியாக தாண்டி தாவி ஓடுதல் ஆகும். எந்த உதவி உபகரணங்களும் பயன்படுத்தக்கூடாது. இது பாரிசில் ஒரு நகரப்புறக் விளையாட்டாக அறிமுகமாகி பல்வேறு நகரங்களில் பரவி வருகின்றது. இது *Le Parkour* (பர்க்கூர்) என பிரெஞ்சு மொழியில் அழைக்கப்படுகின்றது. இது இளையவர்கள் மத்தியில் மிகவும் பிரபலமாக இருக்கின்றது.
# கே. எஸ். பாலச்சந்திரன்

**கே. எஸ். பாலச்சந்திரன்** என்று அறியப்படும் **கணபதிப்பிள்ளை சுப்பிரமணியம் பாலச்சந்திரன்** (10 சூலை 1944 - 26 பெப்ரவரி 2014) ஈழத்தின்
அறியப்பெற்ற பல்துறைக் கலைஞர். நகைச்சுவை, வானொலி, நாடகம், நடிப்பு, திரைப்படம், :
# கே. எஸ். பாலச்சந்திரன்

## இளமைக் காலம்

[[யாழ்ப்பாண மாவட்டம், கரவெட்டியில் பாலச்சந்திரன் பிறந்தார். இவர் கரவெட்டி விக்னேசுவராக் கல்லூரியிலும், யாழ் மத்திய கல்லூரியிலும் கல்வி கற்றார். இளமைக் காலத்தில் உதைப்பந்தாட்டம், துடுப்பாட்டம், இறகுப்பந்தாட்டம் உட்பட்ட பல்வேறு விளையாட்டுக்களில் ஈடுபட்டார்.  
பாலச்சந்திரன் பல ஆண்டுகள் இலங்கை உள்நாட்டு வருமான வரித்திணைகளத்தில் பணி புரிந்தவர்.
# கே. எஸ். பாலச்சந்திரன்

## படைப்புகளும் கலைப் பங்களிப்புகளும்

### நடிப்புத்துறை

#### மேடை நடிகர்

1965 இல் நெல்லை க. பேரன் எழுதி, நெல்லியடி ஐக்கிய கலாசாலையில் மேடையேறிய "புரோக்கர் பொன்னம்பலம்" என்ற நகைச்சுவை நாடகத்தில் நடிக்கத் தொடங்கி 1990 இல் கொழும்பில் வெள்ளி விழா கொண்டாடியவர். இதிகாசம், சமுக, நவீன, நகைச்சுவை, பாநாடகம் என அனைத்து வகையான மேடை நாடகங்களிலும் நடித்தவர்.
# கே. எஸ். பாலச்சந்திரன்

## படைப்புகளும் கலைப் பங்களிப்புகளும்

### நடிப்புத்துறை

#### வானொலி நடிகர்

பாலச்சந்திரன் இலங்கையில் அறியப்பட்ட வானொலி நடிகர்களில் ஒருவர். ஏறக்குறைய 20 ஆண்டுகளாக இலங்கை ஒலிபரப்புக் கூட்டுத்தாபன தேசிய சேவையிலும், வர்த்தக சேவையிலும் ஒலிபரப்பான ஏராளமான வானொலி நாடகங்களில் நடித்ததோடு, *தணியாத தாகம்* என்ற பலரும் அறிந்த வானொலி தொடர் நாடகத்தில் *சோமு* என்ற பாத்திரத்தில் நடித்தவர்.
# கே. எஸ். பாலச்சந்திரன்

## படைப்புகளும் கலைப் பங்களிப்புகளும்

### நடிப்புத்துறை

#### தொலைக்காட்சி நடிகர்

இலங்கை ரூபவாகினி தொலைக்காட்சியில் ஒளிபரப்பான நாடகங்களான *நிஜங்களின் தரிசனம்*, *உதயத்தில் அஸ்தமனம்*, *திருப்பங்கள்* போன்றவற்றில் நடித்ததோடு *காதம்பரி* நிகழ்ச்சியில் பல குறு நாடகங்களை எழுதி நடித்திருக்கிறார்.
# கே. எஸ். பாலச்சந்திரன்

## படைப்புகளும் கலைப் பங்களிப்புகளும்

### நடிப்புத்துறை

#### திரைப்பட நடிகர்

இலங்கையில் வாடைக்காற்று, அவள் ஒரு ஜீவநதி, நாடு போற்ற வாழ்க, ஷார்மிளாவின் இதய ராகம், *Blendings* (ஆங்கிலம்) *அஞ்சானா* (சிங்களம்) ஆகிய திரைப்படங்களிலும், கனடாவில் உயிரே உயிரே, தமிழிச்சி, கனவுகள், மென்மையான வைரங்கள், சகா, என் கண் முன்னாலே, 1999 ஆகிய திரைப்படங்களிலும் நடித்தவர்.
# கே. எஸ். பாலச்சந்திரன்

## படைப்புகளும் கலைப் பங்களிப்புகளும்

### வானொலித் துறை

#### நேர்முக வர்ணனையாளர்

1992ம் ஆண்டில் கொழும்பில் நடைபெற்ற அவுஸ்திரேலியா-இலங்கை டெஸ்ட் துடுப்பாட்டப் போட்டித் தொடரிலும், அதே ஆண்டில் நியூசிலாந்து-இலங்கை அணிகளின் டெஸ்ட் ஆட்டத் தொடரிலும் வானொலி நேர்முக வர்ணனையளராக பங்காற்றியவர். 1991ல் கொழும்பில் நடைபெற்ற ஐந்தாவது தெற்காசிய கூட்டமைப்பின் விளையாட்டு போட்டிகளின் போது, கூடைப் பந்தாட்டத்தின் வானொலி நேர்முக வர்ணனையாளராக பணியாற்றியவர்.
# கே. எஸ். பாலச்சந்திரன்

## படைப்புகளும் கலைப் பங்களிப்புகளும்

### வானொலித் துறை

#### வானொலித் தயாரிப்பாளர்

இலங்கை வானொலியில், 'கலைக்கோலம்' சஞ்சிகை நிகழ்ச்சியையும், 'விவேகச் சக்கரம்' என்ற பொதுஅறிவுப் போட்டி நிகழ்ச்சியையும் தயாரித்து வழங்கியிருக்கிறார்.
# கே. எஸ். பாலச்சந்திரன்

## படைப்புகளும் கலைப் பங்களிப்புகளும்

### வானொலித் துறை

#### தனி நடிப்பு

1973ல் இலங்கை வானொலி நிலையத்தில் இரசிகர்கள் முன் ஒலிப்பதிவாகி, 1974ல் யாழ்ப்பாணத்தில் தமிழாராய்ச்சி மகாநாட்டில் அரங்கேறி, 33 ஆண்டுகளாக உலகின் பல நகரங்களில் மேடையேறிய 'அண்ணே றைற்' இவரது புகழ்பெற்ற தனிநடிப்பு நிகழ்ச்சியாகும்.  
அண்ணே றைற், ஓடலி இராசையா, தியேட்டரில் உள்ளிட்ட தனி நடிப்பு நிகழ்ச்சிகள் இறுவட்டாக வெளிவந்துள்ளன.
# கே. எஸ். பாலச்சந்திரன்

## படைப்புகளும் கலைப் பங்களிப்புகளும்

### எழுத்துக்கள்

#### வானொலி நாடகங்கள்

இலங்கை வானொலிக்காக ஏராளமான நகைச்சுவை நாடகங்களையும், தனி நாடகங்களையும், தொடர் நாடகங்களையும் எழுதியவர். தொடர் நாடகங்களில் *கிராமத்துக் கனவுகள்* இவரது பிறந்த இடமான கரவெட்டியை பின்னணியாக கொண்டிருப்பதும், *வாத்தியார் வீட்டில்* இவர் வாழ்ந்த இடமான இணுவிலை பின்னணியாகக் கொண்டிருப்பதும் தனிச்சிறப்பாகும். இந்த நாடகத்தின் ஒலிப்பதிவைக் கேட்டே கமலஹாசன் தெனாலி படத்தில் சோமன் பாத்திரத்தில் இலங்கைத் தமிழ் பேசி நடித்தார். இப்படத்தின் வெள்ளி விழா கொண்டாட்டத்தின் போது கமலஹாசனே இந்தத் தகவலைத் தெரிவித்தார்.  
கனடாவில் சி.எம்.ஆர் வானொலியில் "மனமே மனமே" என்ற தொடர் நாடகத்தை எழுதி, இயக்கி தயாரித்து வழங்கியிருக்கின்றார்.
# கே. எஸ். பாலச்சந்திரன்

## படைப்புகளும் கலைப் பங்களிப்புகளும்

### எழுத்துக்கள்

#### தொலைக்காட்சி நாடகங்கள்

இலங்கையில் ரூபவாகினிக்காகவும், கனடாவில் TVI க்காகவும் இவர் எழுதிய பல தொலைக்காட்சி நாடகங்களில் *திருப்பங்கள்* குறிப்பிடத்தக்கது. 2003ல் இருந்து TVI, 125 நிகழ்ச்சிகள் ஒளிபரப்பிய் **'Wonderful Y.T.Lingam Show**' இவரது படைப்பே. எம்மிடையே முதலாவது TV Show நிகழ்ச்சி இதுவேயாகும். TVI யில் முதலாவது தமிழ் Sitcom நாடகம் என்ற வகையில் **"நாதன், நீதன்,நேதன்"** என்ற நகைச்சுவைதொடரை 2007 இலிருந்து 6 மாதங்களாக எழுதி, நெறிப்படுத்தி ஒளிபரப்பச் செய்தார்.
# கே. எஸ். பாலச்சந்திரன்

## படைப்புகளும் கலைப் பங்களிப்புகளும்

### எழுத்துக்கள்

#### மேடை நாடகங்கள்

இவர் 20 மேற்பட்ட நாடகங்களை எழுதி இயக்கி உள்ளார். அவற்றுள் பின்வருவன அடங்கும்:
- *கனவுகளும் தீவுகளும்*
- *தலைமுறைகள்*
- *குரங்கு கைத்தலையணைப் பஞ்சுகளாய்*
- *காரோட்டம்*
- *கலாட்டாக்காரர்கள்*
- *எங்கோ தொலைவில்*
- *தள்ளுவண்டிக்காரர்கள்* (மொழிபெயர்ப்பு நாடகம்)
- *பாரதியின் குயில்பாட்டு*
- *நவீன சுயம்வரம்*
- *மடிப்பிச்சை*
# கே. எஸ். பாலச்சந்திரன்

## படைப்புகளும் கலைப் பங்களிப்புகளும்

### எழுத்துக்கள்

#### மேடை நிகழ்ச்சிகள்

பல்வேறு வகையான மேகை நிகழ்ச்சிகளை இவர் வழங்கி உள்ளார். *பாரதியுடன் ஒரு மாலைப் பொழுது*, *மனமே, மனமே*, *கே. எஸ். பாலச்சந்திரனுடன் ஒரு மாலைப் பொழுது*' ஆகியன குறிப்பிடத்தக்கன.
# கே. எஸ். பாலச்சந்திரன்

## படைப்புகளும் கலைப் பங்களிப்புகளும்

### எழுத்துக்கள்

#### சிறுகதைகள்,கட்டுரைகள்

தினகரன், வீரகேசரி முதலான பத்திரிகைகளில் 'மலர் மணாளன்' என்ற புனைபெயரில் சிறுகதைகள் எழுதியதோடு, சிரித்திரன் இதழில் பல 'சிரிகதை'களை எழுதியுள்ளார். தினகரன், ஈழநாடு, முரசொலி போன்ற பத்திரிகைகளில் திரைப்படம், விளையாட்டுத் துறை தொடர்பான பல கட்டுரைகளையும் எழுதினார். ஐரோப்பாவில் வெளிவரும் 'ஒரு பேப்பர்' என்ற பத்திரிகையில் 'கடந்தது..நடந்தது' எனும் நகைச்சுவை கட்டுரைத் தொடரையும், கனடாவில் "தாய் வீடு" பத்திரிகையில் வாழ்வியல் சம்பந்தமான கட்டுரைத் தொடரையும், "தமிழ் ரைம்" சஞ்சிகையில் "என் கலைவாழ்வில்" என்ற அனுபவத்தொடரையும் எழுதியவர். தாய்வீடு பத்திரிகையில் , "வாத்தியார் வீட்டிலிருந்து வான்கூவர் வரை" என்ற தொடரையும், "தூறல்" என்ற காலாண்டு சஞ்சிகையில் "என் மனவானில்" என்ற தொடரையும் எழுதி வந்தார்.
# கே. எஸ். பாலச்சந்திரன்

## படைப்புகளும் கலைப் பங்களிப்புகளும்

### எழுத்துக்கள்

#### வெளியிட்ட நூல்கள்

- கரையைத் தேடும் கட்டுமரங்கள் (நூல்), (புதினம், 2009, வடலி வெளியீடு)
- நேற்றுப் போல இருக்கிறது, (கட்டுரைத் தொகுப்பு, 2011,கனகா பதிப்பக வெளியீடு)
# கே. எஸ். பாலச்சந்திரன்

## படைப்புகளும் கலைப் பங்களிப்புகளும்

### திரைத்துறை

#### திரைப்பட இயக்குநர்

இலங்கையில் வாடைக்காற்று, Blendings (ஆங்கிலம்) ஆகிய திரைப்படங்களின் உதவி இயக்குனராகவும் கனடாவில் எங்கோ தொலைவில், மென்மையான வைரங்கள் ஆகிய திரைப்படங்களின் இயக்குனராகவும் செயற்பட்டார்.
# கே. எஸ். பாலச்சந்திரன்

## படைப்புகளும் கலைப் பங்களிப்புகளும்

### திரைத்துறை

#### இயக்கிய குறும்படங்கள்

- தாகம் (குறும்படம்)
- வாழ்வு எனும் வட்டம் (சிறந்த திரைக்கதைக்கான விருது பெற்றது)
- உனக்கு ஒரு நீதி (சிறந்த இசைக்கான விருது பெற்றது)
# கே. எஸ். பாலச்சந்திரன்

## படைப்புகளும் கலைப் பங்களிப்புகளும்

### நகைச்சுவை

வானொலி, மேடை, தொலைக்காட்சி, எழுத்து என இவரது எல்லாப் படைப்புகளின் ஊடாகவும் நகைச்சுவையை வெளிப்படுத்தினார்.
"தனி நடிப்பு என்ற நகைச்சுவை மேடை நிகழ்வை முதன் முதலாக தமிழுக்கு அறிமுகம் செய்து வைத்தார்".
# கே. எஸ். பாலச்சந்திரன்

## படைப்புகளும் கலைப் பங்களிப்புகளும்

### தமிழ் விக்கிப்பீடியாவில் பங்களிப்பு

கே. எஸ். பாலச்சந்திரன் தமிழ் விக்கிப்பீடியாவில் ஒரு பயனராக பங்குபெற்று, 136 கட்டுரைகளை எழுதியுள்ளார்.
- கட்டுரைகளில் 1542 தொகுப்புகளைச் செய்துள்ளார்.
- தனது முதல் தொகுப்பினை பெப்ரவரி 5, 2007 அன்று செய்தார்.
- கடைசியாக தெய்வம் தந்த வீடு எனும் கட்டுரையில் தொகுப்பு ஒன்றினை சனவரி 8, 2013 அன்று செய்துள்ளார்.
# கே. எஸ். பாலச்சந்திரன்

## தனிவாழ்க்கை

எட்னா கனகேஸ்வரி இவரது மனைவி ஆவார். இவர்களுக்கு சுபாஷினி, வசீகரன் என ஒரு மகளும் ஒரு மகனும் உள்ளனர்.
# கே. எஸ். பாலச்சந்திரன்

## விருதுகள்

- கே.எஸ்.பாலச்சந்திரன் எழுதிய ‘கரையைத் தேடும் கட்டுமரங்கள்” என்ற புதின நூலுக்கு 2009ம் அண்டுக்கான அமுதன் அடிகள் இலக்கிய விருது கிடைத்தது.
- கே.எஸ்.பாலச்சந்திரன் எழுதிய “நேற்றுப் போல இருக்கிறது” என்ற கட்டுரைத் தொகுப்பு இலங்கை சாகித்ய விருதுக்காக சிறந்த நூலாக நானாவித பிரிவில் தேர்ந்தெடுக்கபட்டது. 2011
- “நேற்றுப் போல இருக்கிறது” என்ற கட்டுரைத் தொகுப்பு 2011ல் இலங்கை இலக்கியப் பேரவை – யாழ் இலக்கியவட்டம் வழங்கிய சிறந்த நூலுக்கான (நானாவிதப்பிரிவு) விருதையும் பெற்றது.
- தமிழர் தகவல் விருது
- உலகத் தமிழ்ப் பண்பாட்டுக் கழக விருது
- கனேடியக் கலைஞர்கள் கழக விருது
# விக்கிப்பீடியா:ஆலமரத்தடி/தொகுப்பு07

## தமிழ் விக்கிபீடியா கட்டுரைத் தரங்கள்

### தரங்கள்

1. சிறப்புநிலை/ சிறப்புக் கட்டுரை
1. நல்லநிலை/ நல்ல கட்டுரை
1. இடைநிலை/ இடைநிலைக் கட்டுரை
1. ஆரம்பம்/ஆரம்ப நிலைக் கட்டுரை
1. குறைநிலை/ குறை நிலைக் கட்டுரை
# விக்கிப்பீடியா:ஆலமரத்தடி/தொகுப்பு07

## தமிழ் விக்கிபீடியா கட்டுரைத் தரங்கள்

### முக்கியத்துவம்

1. அதி உயர் முக்கியத்துவம்
1. உயர் முக்கியத்துவம்
1. இடைநிலை முக்கியத்துவம்
1. குறை முக்கியத்துவம்
1. தெரியாது / முக்கியத்துவம் தெரியாது
# விக்கிப்பீடியா:ஆலமரத்தடி/தொகுப்பு07

## தமிழ் விக்கிபீடியா கட்டுரைத் தரங்கள்

### Re:taWpedia Assessment System: Quality and Importance Markers

Is it possible to provide some details as how we might be able to go about implementing Assessment System at taWpedia? Thanks. --Natkeeran 21:01, 18 நவம்பர் 2006 (UTC)  
Okay. Let me list what I have in mind:  
- Convert into a assessment department. Move all its content to talk page and create a page similar the assessment department of the India project on English wiki.  
- Creating a "talk-page template". I am not able to create one due to my limited knowledge of writing in tamil language. I could create one in English if you want and you can translate it.  
- Parameters: The template will have class and importance parameters. More parameters can aded as needed (Examples: image-needed, collaboration-candidate, past-collabortion, map-needed, needed-infobox)  
- Usage: The template usage would be like follows:  
<pre>  
</pre>  
- The template will put articles into different assessment categories. For example, :Category:A-Class articles and :Category:Top-importance articles.  
Hope that explains. Let me know if you have more questions. Regards, Ganeshk 21:30, 18 நவம்பர் 2006 (UTC)
# விக்கிப்பீடியா:ஆலமரத்தடி/தொகுப்பு07

## புள்ளிவிவரங்கள்

இந்த முகவரியில், பல வகையில் வரிசைப்படுத்திப் பார்க்கத் தக்க விக்கிபீடியா புள்ளி விவரங்களை தந்திருக்கிறார்கள். தமிழ் விக்கிபீடியா அனைத்து வகைகளிலும் உற்சாகமூட்டும் இடங்களைப் பெற்றுள்ளது. கட்டுரை எண்ணிக்கையில் 71வது இடத்தில் இருக்கும் தமிழ் பிற வகைகளில் அதற்கு மேற்பட்ட இடங்களையே பெற்றுள்ளது மகிழ்ச்சி தரும் விதயம்.  
மொத்தப் பக்கங்கள் - 60 ஆம் இடம்; மொத்த தொகுப்புகள் - 56ஆம் இடம்; நிர்வாகிகள் எண்ணிக்கை - 39ஆம் இடம் (காணாமல் போன நிர்வாகிகளை கழித்தாலும் 52 ஆம் இடம் !); பயனர் எண்ணிக்கை - 50 ஆம் இடம்; படிம எண்ணிக்கை - 39 ஆம் இடம்; குறுங்கட்டுரை விகிதம் - 142ஆவது இடம். எனினும் நமக்கு மேலுள்ள விக்கிபீடியாக்கள் பல புதிதாகத்தொடங்கப்பட்ட விக்கிபீடியாக்களாக இருக்க வாய்ப்புண்டு. ஆங்கில விக்கியின் குறுங்கட்டுரை விகிதம் 23% (112 ஆம் இடம்). நாம் 36%. அசுர கதியில் கட்டுரை உருவாக்கும் தெலுங்கு விக்கி குறுங்கட்டுரை விகித அடிப்படையில் 247 ஆவது இடத்தில் இருக்கிறது (77%). இது கடைசிக்கு நான்கு இடம் முன். அவ்வளவுதான் !--Ravidreams 19:03, 15 நவம்பர் 2006 (UTC)
# விக்கிப்பீடியா:ஆலமரத்தடி/தொகுப்பு07

## Fair use pictures

I have read one of the Wikizines that some language wikis are disabling the Upload feature. I want to understand image copyright policies on the other-language (other than English) wikipedias. My undestanding is that Fair use only applies for the English Wikipedia. And other language wikipedias should not use any fairuse pictures and only use pictures from Commons (that are released copyright-free). Please comment. Regards, Ganeshk 20:34, 15 நவம்பர் 2006 (UTC)  
One thing I want to point out is that there are more than 400 unused images --கோபி 20:49, 15 நவம்பர் 2006 (UTC)  
Ganesh, first thanks a lot for the magic command for new section link :) i needed that a lot in many other pages. let us know more such tips and tricks !! Right now, we don't have a clear and strict image upload policy. we try our best to use images from commons usually. its high time we come up with such a policy. gopi's pointer about the unused images is also a thing to be taken care of.--Ravidreams 21:30, 15 நவம்பர் 2006 (UTC)  
:Glad I could help. You can find a list of magic words at m:Help:Magic words. -- Ganeshk 22:13, 15 நவம்பர் 2006 (UTC)  
கோபி, சுட்டிக்காட்டியுள்ள பயன்படாத படிமங்களில் பொருத்தமானவற்றுக்கு கட்டுரை உருவாக்கலாம். இதற்கு படத்தை பதிவேற்றியவர்கள் பொறுப்பெடுத்துச் செய்யலாம். தகுந்த காப்புரிமை விலக்கு உள்ள படங்களை காமன்சுக்கு நகர்த்தலாம். எஞ்சி இருக்கும் படங்களை நீக்கி விடலாம். இதற்கு காலக்கெடு விதிக்க முடியாது என்றாலும், படிமக் கொள்கை ஒன்றை உருவாக்கி செயல்படுத்த இதை தொடக்கமாகக் கொள்ளலலாம்.--Ravidreams 19:20, 16 நவம்பர் 2006 (UTC)  
Further to my post above, there have been changes in Fairuse policy on English Wikipedia that I got aware of today. English wiki is making the definition of fairuse much more narrower. For example, Karunandhi image on தமிழ்நாடு முதலமைச்சர்களின் பட்டியல் is considered a violation and that image will soon be deleted from English wiki. This change started based on Jimbo's recent comments about restricting Fairuse uploads so that people start to look for freely available images and upload to Commons. Fairuse should be allowed in very exceptional circumstances. Read Wikipedia:Fair use criteria for more information. Ta wiki should start writing up a image policy soon so that we are in-line with direction of the English wiki. -- Ganeshk 01:40, 17 நவம்பர் 2006 (UTC)
# விக்கிப்பீடியா:ஆலமரத்தடி/தொகுப்பு07

## உள்ளிணைப்புகள் தரும் முறை !!

கட்டுரைகள் எழுதுவோர், விக்கியாக்கம் செய்வோர் உள்ளிணைப்புகள் செய்வது குறித்த ஒரு தெளிவுடன் செயல்படுவது நன்று. சிகப்பு இணைப்புக்கள் தரும்போது குறுகிய காலத்தில் கொஞ்சமாவது புதுக்கட்டுரைகள் உருவாக்கப்படுவதற்கான சாத்தியங்கள் உள்ள சொற்களுக்கு இணைப்பு தருதல் நன்று. இல்லாவிட்டால், பல காலத்துக்கும் உருவாக்கப்படாத சிகப்பு இணைப்புகள் வீணே கட்டுரைப் பக்கங்களில் கண்ணை உறுத்தி வாசிப்பு அனுபவதுத்துக்கு ஊறு செய்யும். எடுத்துக்காட்டுக்கு, ஐக்கிய இராச்சியம், இலங்கை ஆகிய கட்டுரைகளில் அளவுக்கு மிஞ்சி சிகப்பு இணைப்புகள் கொச கொசவென்று இருக்கின்றன. அடுத்து, நீல இணைப்புகள் தரும்போதும் ஒரே கட்டுரைக்கு திரும்பத் திரும்ப ஒவ்வொரு பந்தியிலும் இணைப்பு தர வேண்டாம். ஒரு கட்டுரைக்கு ஒரு முறை இணைப்பு தந்தால் போதுமானது. அல்லது, போதிய இடைவெளிகளில் இரண்டு முறை தரலாம் என்று தோன்றுகிறது. அதற்கு மேல் தருவது அவசியமற்றதும் வாசிப்பனுபவத்தை கெடுப்பதும் ஆகும். உள்ளிணைப்புகளை தரும்போது கூட, இருக்கிற எல்லா கட்டுரைகளுக்கும் இணைப்பை தராமல் context based இணைப்புகள் தருவது விரும்பத்தகுந்ததாக இருக்கும். அதாவது, குறித்த ஒரு கட்டுரையை படிப்பவருக்கு அது தொடர்பாக ஆர்வத்தை தூண்டக்கூடிய பிற கட்டுரைகளுக்கு மட்டுமே இணைப்பு தரப்பட வேண்டும். எடுத்துக்காட்டுக்கு, *ராஜீவ் காந்தியின் மனைவி சோனியா காந்தி* என்ற சொற்றொடரில் ராஜீவ் காந்தி, சோனியா காந்தி ஆகியவற்றுக்கும் இணைப்பு தரலாம். ஆனால, மனைவி என்ற தலைப்புக்கு உள்ளிணைப்பு தருவது இங்கு தேவை அற்றது. அதுவே, உறவு முறைகள் குறித்த கட்டுரையில் மனைவி என்ற தலைப்புக்கு இணைப்பு தரலாம். --Ravidreams 10:15, 22 நவம்பர் 2006 (UTC)
# விக்கிப்பீடியா:ஆலமரத்தடி/தொகுப்பு07

## விக்கிபீடியா தலைப்புகள்

I am doing a project to give tamil wikipedia suggestions (as like google suggests). I need to collect the wikipedia articles in a easy way rather than browsing each pages and copy the topics.  
How do i do that....  
please mail me my mail id is mahir78[at]gmail.com.  
You can see this mini project at my blog http://techtamil.blogspot.com  
Project name is "Say வாவ்! (இன்னும்)". To test simply type any tamil keys in the text box. eg: அண்  
Thanks for your help....  
Mahir  
:மாஹிர், உங்க கருவிய கண்டு எனக்கு அளவிலாத மகிழ்ச்சி. துள்ளிக் குதிக்காத குறை தான். உங்க கருவிய என் வலைப்பதிவுல இருந்தும் தர்றேன். அப்படியே, குறிப்பில்வழி விக்கி பக்கத்துக்கான codeம் தருவீர்களா? விக்கிபீடியா அனைத்துப் பக்கங்களின் இணைப்புகள் allpages என்ற பக்கத்தில் கிடைக்கும். இவற்றில் வழிமாற்றுப் பக்கங்களுக்கான இணைப்புகளும் இருப்பது கூடுதல் நன்மை. இதன் மூலம் பயனர்கள் எளிதாக கட்டுரைகளுக்கான மாற்று எழுத்துக்கூட்டல்களை பயன்படுத்தியும் கட்டுரைகளை வந்தடையலாம். விக்சனரி வளர்ந்த பிறகு இது போன்று விக்சனரிக்கும் ஒரு கருவி எழுதலாம். --Ravidreams 22:06, 26 நவம்பர் 2006 (UTC)  
<hr>
:: மாஹிர் நிரல் மிக்க நன்று. அவர் விரைவில் அந்த நிரலை கட்டற்ற முறையில் தருவதாக கூறியுள்ளார். (குறிப்பில்வழிப் பக்கம் என்று Random Pages மொழிப்பெயர்பின் பின்னணி என்ன?) மேலும், இந்த நிரல் குறிப்பில்வழிப் பயன்பாட்டை அதிகரித்து எமக்கு தரம் பற்றிய அக்கறையை அதிகப்படுத்தும். --Natkeeran 03:36, 1 டிசம்பர் 2006 (UTC)
# விக்கிப்பீடியா:ஆலமரத்தடி/தொகுப்பு07

## Stats

You can find some interesting Tamil wiki stats here. Regards, Ganeshk 15:02, 27 நவம்பர் 2006 (UTC)
# விக்கிப்பீடியா:ஆலமரத்தடி/தொகுப்பு07

## தமிழ் விக்கிபீடியா நகர்பேசிகளில்

இணையத்தில் தேடல் ஒன்றை மேற்கொண்டபோது http://ta.wapedia.mobi/ இற்கு வந்தேன் நன்றாகவேயுள்ளது. நகர்பேசிகளில் வேலைசெய்யுமா என்பதைப் பரீட்சிப்பற்கு இன்னமும் வசதிகள் என்னிடம் இல்லை. (WAP வசதியுள்ளது ஆனால் தமிழை எனது Nokia 3120 மொபைல் ஆதரிக்காது) வசதியுள்ளவர்கள் பரீட்சித்துப் பார்க்கவும். --Umapathy 15:49, 28 நவம்பர் 2006 (UTC)
:நீங்கள் தந்துள்ள .mobi இணைப்பு வேலை செய்யவில்லை ??--Ravidreams 19:00, 29 நவம்பர் 2006 (UTC)  
ரவி என்னாலும் பரீட்சிக்க முடியவில்லை தவறான செய்தியென்றால் நீக்கிவிடுவோம். கணினி உலாவியில் இந்த இணைப்பு வேலை செய்கின்றது. --Umapathy 01:44, 30 நவம்பர் 2006 (UTC)
:எனக்கு கணினியிலும் பார்க்க முடியவில்லை. பழக்கமில்லாத file name extension உடைய கோப்பு ஒன்றாக சேமிக்கச் சொல்கிறது. திறந்து பார்க்க நினைக்கவில்லை. நகர்பேசியிலும் இன்னும் பார்க்கவில்லை--Ravidreams 09:33, 30 நவம்பர் 2006 (UTC)
# விக்கிப்பீடியா:ஆலமரத்தடி/தொகுப்பு07

## வாழ்க autowikibrowser

கோபி, சிவா, பாலாஜி, நற்கீரன், கனகு மற்றும் விக்கியாக்கத்தில் ஆர்வமுள்ள இன்னும் பலரும் autowikibrowserஐ பயன்படுத்துமாறு பெரிதும் பரிந்துரைக்கிறேன். இன்று இதை பயன்படுத்தி பல பக்கங்களில் ஒரு வார்ப்புரு இணைக்கும் வேளையை எளிதாக செய்தேன். இது தவிர, அதுவே பல எளிமையான வழமையான விக்கியாக்கப் பணிகளை அழகாக செய்கிறது. டெரன்ஸ் ஏற்கனவே இதை பயன்படுத்தி வருகிறார். அடிக்கடி பகுப்பு மாற்றப் பணிகள், வார்ப்புரு இடும் பணி செய்யும் கோபிக்கு பெரிதும் உதவும். இந்த விக்கியாக்கப் பணிக்கு என்று ஒரு தானியங்கி கணக்கு உருவாக்கி கொள்வதும் நலம். இதை அறிமுகப்படுத்தித் தந்த கணேசுக்கு நன்றிகள் பல :)!--Ravidreams 21:36, 1 டிசம்பர் 2006 (UTC)
# விக்கிப்பீடியா:ஆலமரத்தடி/தொகுப்பு07

## Fundraiser link

Wikimedia foundation has started a fund-raiser for 4th quarter of 2006. Can someone please translate the fundraiser link and the meta page and put it on the Tawiki home page? See Fundraising sitenotice 2006 Q4 and Wikimedia:Fundraising_translations. Regards, Ganeshk 03:12, 16 டிசம்பர் 2006 (UTC)
:
If the above steps were followed, the banner will show up on all pages. But I have seen no response to my request. Regards, Ganeshk 04:33, 19 டிசம்பர் 2006 (UTC)
  
I have added the banner myself. But it should go to the top the main-page. 
I cannot edit the main-page myself. Can an admin please move the code to the main-page from main-page feature?
 Please move the block of code to :ta:MediaWiki:Sitenotice and :ta:MediaWiki:Anonnotice so that it shows up on all pages. Also, please translate the two lines to tamil. Every dollar that comes in counts. Thanks, Ganeshk 04:31, 19 டிசம்பர் 2006 (UTC)  
:: I am running late, I will do it tomorrow. Unless someone else beats me to it. --Natkeeran 05:01, 19 டிசம்பர் 2006 (UTC)
:::Okay. No problem. -- Ganeshk 05:05, 19 டிசம்பர் 2006 (UTC)
::::Done :)--Ravidreams 07:38, 19 டிசம்பர் 2006 (UTC)  
:::::Thanks! :) -- Ganeshk 08:38, 19 டிசம்பர் 2006 (UTC)
# விக்கிப்பீடியா:ஆலமரத்தடி/தொகுப்பு07

## புதிய புள்ளிவிபரங்கள்

30.11.2006 இல் உள்ளவாறான புள்ளிவிபரங்களின்படி 32B அளவினைவிடச் சிறிய கட்டுரைகள் பூச்சியமாகவுள்ளன. <64B, <128B அளவுக் கட்டுரைகளும் எண்ணிக்கையில் குறைந்துள்ளன. ஆனால் <216B, <512B, <1kB, <2kB அளவுக் கட்டுரைகள் எண்ணிக்கையில் அதிகரிக்கின்றன. கட்டுரைகளை விரிவாக எழுதுவது தொடர்பிலும் ஏற்கனவே உள்ளவற்றை விரிவாக்குவது தொடர்பிலும் நாம் தொடர்ந்தும் கவனம் செலுத்த வேண்டும்.
கோபி 17:47, 18 டிசம்பர் 2006 (UTC)
# விக்கிப்பீடியா:ஆலமரத்தடி/தொகுப்பு07

## அண்மைய மாற்றம்

அண்மைய மாற்றப் பக்கத்தில் மாற்றங்களுக்கு அருகில் +/- # தெரிய ஆரம்பித்துள்ளது. இது செய்யப்பட்ட மாற்றத்தின் விளைவாக அதிகரித்த அல்லது குறைந்த பைட் அளவினைக் குறிக்கின்றது என்றே தெரிகிறது. --கோபி 21:02, 19 டிசம்பர் 2006 (UTC)
# விக்கிப்பீடியா:ஆலமரத்தடி/தொகுப்பு07

## Inspiring vision of free (online) education for all (Richard Baraniuk, TEDTalks)

http://video.google.ca/videoplay?docid=-6257358325262647360&q=ted+conferences  
--Natkeeran 03:42, 20 டிசம்பர் 2006 (UTC)  
:Thanks for the link. It's going to be useful for myself and many others. How is this different from Wikibooks or Wikiversity? They have similar goals to putting free-content out. I feel they should put us up on Related websites. I was surprised not to find Wikibooks or Wikiversity over there. Regards, Ganeshk 03:58, 20 டிசம்பர் 2006 (UTC)  
:: திறந்த பாடத்திட்டங்கள் Ganeshk, the importance of open knowledge is gaining on me. As I talk to some people from Sri Lanka, I also sense that language barrier is significant. Most of the ted conference videos are worth watching. Below are two more links that I think you will enjoy.
http://video.google.ca/videoplay?docid=4237353244338529080&q=ted+conferences
http://video.google.ca/videoplay?docid=-4964296663335083307&q=ted+conferences  
--Natkeeran 02:58, 21 டிசம்பர் 2006 (UTC)
# விக்கிப்பீடியா:ஆலமரத்தடி/தொகுப்பு07

## பூங்கா இதழில் விக்சனரி

இந்த வார பூங்கா இதழில் விக்சனரி குறித்த நம் இடுகை வெளிவந்துள்ளது. பார்க்க - http://poongaa.com/component/option,com_magazine/func,show_edition/id,33/Itemid,1/ . பூங்கா அட்டைப்படத்திலும் விக்சனரி தள முகப்பு பின்னணியாக வந்துள்ளது கவனிக்கத்தக்கது. ஏற்கனவே செப்டம்பர் 18 பூங்கா இதழிலும் இந்த இடுகை ஏற்கனவே வெளி வந்திருந்தது. --Ravidreams 10:09, 21 டிசம்பர் 2006 (UTC)
# விக்கிப்பீடியா:ஆலமரத்தடி/தொகுப்பு07

## ஆலோசனை தேவை

பார்க்க பேச்சு:தமிழ்#ஒலிப்பதிவுச் சோதனை--Ravidreams 23:29, 22 டிசம்பர் 2006 (UTC)
# விக்கிப்பீடியா:ஆலமரத்தடி/தொகுப்பு07

## அனைவருக்கும் கிறிஸ்துமஸ் வாழ்த்துக்கள்!

கிறிஸ்துமஸ் தொடர்பாக பல கட்டுரைகளை எழுதிய பயனர்:Trengarasu நன்றி. அனைவரும் கிறிஸ்துமஸ் பண்டிகையை மகிழ்ச்சியுடன் கொண்டாட வாழ்த்துக்கள். --Natkeeran 02:00, 25 டிசம்பர் 2006 (UTC)  
:கிறிஸ்துமஸ் பண்டிகை கொண்டாடும் அனைத்துப் பயனர்களுக்கும் எனது வாழ்த்துக்கள். இப்பண்டிகை காலத்தில் அனைவரும் பாதுகாப்பாகவும் மகிழ்ச்சியாகவும் விடுமுறையைக் கொண்டாடி மகிழ எனது பிரார்த்தனைகள்.--Kanags 02:17, 25 டிசம்பர் 2006 (UTC)  
:அனைவருக்கும் எனது கிறிஸ்துமஸ் மற்றும் விடுமுறை வாழ்த்துக்கள். --டெரன்ஸ் <sup>\பேச்சு</sup> 02:20, 25 டிசம்பர் 2006 (UTC)  
::அனைவருக்கும் குறிப்பாகக் டெரன்ஸ், கிறிஸ்தவர்களுக்கு நத்தார் மற்றும் புத்தாண்டு வாழ்த்துக்கள். --கோபி 07:20, 25 டிசம்பர் 2006 (UTC)  
:::அனைவருக்கும் கிறிஸ்துமஸ் வாழ்த்துக்கள், என்னைத் தவிர எல்லாரும் எல்லாரும் விடுமுறையில் இருப்பீர்கள் என நம்புகின்றேன். --Umapathy 07:48, 25 டிசம்பர் 2006 (UTC)  
அனைவருக்கும் கிறிஸ்துமஸ், புத்தாண்டு, பொங்கல் வாழ்த்துக்கள் :) இன்று முதற்பக்கம் கிறிஸ்துமசுக்கு ஏற்ப இற்றைப்படுத்தப்பட்டு காட்சியளித்தது கண்டு மகிழ்ந்தேன். செய்திகள், சிறப்புப் படிமங்கள், நாட்குறிப்புகள் அனைத்தையும் இற்றைப்படுத்துவதிலும் அனைவரும் காட்டும் முனைப்பு கண்டு மகிழ்ச்சி. இதை தொடருமாறு கேட்டுக் கொள்கிறேன். நாளை முதல் ஒரு மாதம் இந்தியப் பயணத்தில் இருக்கிறேன். திரும்ப வரும்போது நிறைய கட்டற்ற படிமங்களை கொண்டு வர முயல்வேன். --Ravidreams 09:03, 25 டிசம்பர் 2006 (UTC)
# விக்கிப்பீடியா:ஆலமரத்தடி/தொகுப்பு07

## ie7, ஃபயர் பாக்ஸ்

நான் நேற்றுமுதல் ie7 பயன்படுத்த தொடங்கினேன் விக்கிபீடியா தமிழில் தெரிந்தாலும் தொகு பொத்தானை சொடுக்கியவுடன் தொகுப்பு பெட்டியுள் தமிழ் எழுத்துகளுகு பதில் அதன் ஒருங்குக் குறிகள் தான் தென்படுகின்றன. அதில் மீடியாவிக்கி எனது உலாவி ஒருங்கு குறியை ஏற்காதபடியால்தொகுக்கவேண்டாமமென்கிறது.
மேலும் ஃபயர் பாக்சை நிறுவியப்பிறகு இப்பிரச்சினைஇல்லை,தமிழழெழுத்துகளளழகாகதெரிகின்றன,ஆனால்நான் புகுபதிகைசெய்தவுடன்எழுத்துக்கள்படிமம்மேல்எல்லாம் ஓடுகிறது.--டெரன்ஸ் <sup>\பேச்சு</sup> 02:20, 25 டிசம்பர் 2006 (UTC)  
:ie7 இருக்கும் எதாவது வழுவாக இருக்கலாம். அல்லது அதன் tools - options - languages/fonts சென்று மாற்றங்கள் சென்று பார்க்கலாம். Firefox குறை எனக்கும் உண்டு. அதில் த.வி. கட்டங்களும் அவ்வளவு பொருத்தமாக தெரிவதில்லை. இதற்கு WikiMedia html render செய்வதில் சில இளகல் தன்மையைக் காட்டுவதாகவோ அல்லது firefox இறுகிய தன்மையை கொண்டுள்தாகவோ இருக்கலாம். --Natkeeran 02:41, 25 டிசம்பர் 2006 (UTC)  
::நான் ie7 கடந்த ஐந்து மாதங்களாகவும், firefox 2.0 கடந்த இரண்டு மாதங்களாகவும் பயன்படுத்துகிறேன். ie7ல் ஒரு பிரச்சினையுமில்லை. firefoxல் எப்பொழுதாவது தகவல் பெட்டிகள், வார்ப்புருக்கள் தகராறு செய்வதுண்டு. மற்றபடி அனைத்தும் நன்று. உங்கள் firefoxல் எழுத்துரு அமைப்புகளை மாற்றி முயன்று பார்க்கவும். என் அமைப்புகளை உங்களுக்கு தனிமடலில் அனுப்பி வைக்கிறேன்--Ravidreams 09:03, 25 டிசம்பர் 2006 (UTC)
:::நன்றி ரவி நற்கீரன்--டெரன்ஸ் <sup>\பேச்சு</sup> 10:09, 25 டிசம்பர் 2006 (UTC)
::::ரவி முடியுமென்றால உங்களின் கருத்துக்களை இங்கேயே தெரியப்படுத்தவும் இது வேறுசிலரிற்கும் பிரச்சினை வந்தால் உதவியாக இருக்கும். Internet Explorer ஐக் பெரிதாகப் பாவிப்பதில்லை பயர்பாக்ஸ் ஐயே கடந்த இரண்டுவருடங்களுக்கு மேலாகத் தொடர்ந்து பாவித்து வருகின்றேன். --Umapathy 14:18, 25 டிசம்பர் 2006 (UTC)
::::பயர்பாக்ஸ் உலாவியில் பிரச்சினக்கு தீர்வு ஒன்றை கண்டுவிட்டேன் போல இருக்கு. என்விருப்பதேர்வுகளில்---பந்திகளை ஓரச் சீர்மைப் (Justify) படுத்து என்பதை தெரிவு செய்தால் எழுத்துகள் பிரிந்து எல்லா இடத்துக்கும் ஓட்கின்றன. அதை தெரிவு செய்யாவிட்டால் எல்லா நன்றாக இருக்கிறது.--டெரன்ஸ் <sup>\பேச்சு</sup> 02:22, 31 டிசம்பர் 2006 (UTC)
# விக்கிப்பீடியா:ஆலமரத்தடி/தொகுப்பு07

## SVG File Format

http://commons.wikimedia.org/wiki/User_talk:Umapathy#Ski_Lanka one wikipedian the message that he would like use the SVG format. I checked with Firefox works fine but on IE 6 doesn't display at all. I can make SVG format if you guys are interested. Please let me know. Thanks in advance.--Umapathy 02:22, 25 டிசம்பர் 2006 (UTC)  
:: விளக்கம் தேவை. svg format, அதன் தேவை என்ன? --Natkeeran 02:45, 25 டிசம்பர் 2006 (UTC)  
:::SVG- Scalable Vector Graphics ஆங்கில விக்கியிணைப்பு http://en.wikipedia.org/wiki/Svg, பிரச்சினை என்னவென்றால் இதை IE 6 படத்தைக் காட்டுவதைவிட்டு திறந்தால் மூலநிரலைக் காட்டுகின்றது. பயர்பாக்ஸில் நேர்தியாகக் காட்சியளிக்கின்றது. --Umapathy 07:46, 25 டிசம்பர் 2006 (UTC)  
::::பழைய கேள்விக்கு பதிலளிப்பதற்கு மன்னிக்கவும். இதன் முக்கிய பயன் என்னவென்றால் இதை எத்தனை மடங்கு பெரிதாக்கினாலும் அதன் நுண்மை குன்றாது (வெக்டார்களாக உள்ளவற்றிற்கு மட்டும், படத்தில் பயன்படுத்தப்படும் மற்றவைகளுக்குப் பொருந்தாது). மேலும், இதனுள் நிரல் துண்டுகளையும் இணைக்க முடியும். இன்க்ஸ்கேப் என்பது திறந்த மூலம் கொண்ட ஒரு எஸ்விஜி உருவாகும் கருவி. ஆங்கில விக்கியில் பலர் பயன்படுத்துகின்றனர். -- Sundar <sup>\பேச்சு</sup> 15:45, 11 ஜனவரி 2007 (UTC)
# விக்கிப்பீடியா:ஆலமரத்தடி/தொகுப்பு07

## தமிழ் விக்கிபீடியாவிற்கு பங்களிக்க தமிழ் எழுத்தாளர்கள் முன்வருகின்றார்கள்

அ. முத்துலிங்கம் அவர்கள் முன்னணி தமிழ்நாட்டு எழுத்தாளர்கள் உட்பட பல தமிழ் எழுத்தாளர்களின் படைப்புக்களைப் பெற்று த.வி. சேர்ப்பது தொடர்பாக ஆர்வத்துடன் ஈடுபட்டு வருகின்றார். நேரம் இன்மை காரணமாகவோ அல்லது நுட்ப சிக்கல்கள் காரணமாகவோ பல எழுத்தாளர்கள் நேரடியாக த.வி. பங்களிக்க முடியாமல் இருக்கின்றதாக தெரிவித்தார். பல தரப்பட்ட எழுத்துருக்களில் வரும் கோப்புக்களை யுனிக்கோடுக்கு மாற்றி த.வி. ஏற்ற மாதிரி தொகுக்க வேண்டும். இந்த செயற்பாட்டுக்கு அனைத்து த.வி. பயனர்களும் ஒத்துழைப்பு வேண்டும். இந்த செயற்பாடு த.வி. பல புதிய களங்களுக்கு அறிமுகப்படுத்தும் என்றும் எதிர்பார்க்கலாம். --Natkeeran 01:27, 4 ஜனவரி 2007 (UTC)
# விக்கிப்பீடியா:ஆலமரத்தடி/தொகுப்பு07

## 

விக்கிபீடியா தொடர்பான சில செயற்பாடுகளை மின்னஞ்சல் ஊடாகவும் நடைபெறுவதுண்டு, எ.கா. Tamil Wikipedia 1000 Articles CD Project Proposal – Version 1.0. அவற்றைப் பற்றிய தகவல்களை விக்கிபீடியர் மின்னஞ்சல் பட்டியல் (Tamil Wikipedia Mailing List) தற்போது பரிமாறப்படுகின்றது.  
இயன்றவரை குறைந்தளவு மின்னஞ்சல்களையே அனுப்ப முயலவேண்டும். விக்கிபீடியா தொடர்பற்ற விடயங்களுக்கு இந்த மின்னஞ்சல் பட்டியல் பயன்படுத்தப்படாமல் இருப்பது விரும்பத்தக்கது. விரும்பிய பயனர்கள் தங்கள் பெயர்களையும் இணைக்கலாம்.
--Natkeeran 03:31, 5 ஜனவரி 2007 (UTC)
# விக்கிப்பீடியா:ஆலமரத்தடி/தொகுப்பு07

## இன்னமும் தாமதம் ஏன்?

- பயனர்:Ganeshbot/Translation needed/TN towns
- பயனர்:Ganeshbot/Translation needed/TN districts
ஆகிய இரண்டும் பெருமளவில் மொழிபெயர்க்கப்பட்டுள்ளன. தமிழகப் பயனர்கள் சிலர் உடனடியாக அவற்றைச் சரிபார்த்தபின் கணேசைத் தானியங்கியை இயக்கக் கேட்கக் கோருகிறேன். தான்யங்கியால் உடனடியாக, இலகுவாக உருவாக்கக்கூடிய கட்டுரைகளைவிடச் சிறிய கட்டுரைகளுக்காக பயனர்களது நேரம் வீணாவது த.வி.யின் வளர்ச்சிக்கு நல்லதல்ல. கோபி 20:54, 9 ஜனவரி 2007 (UTC)  
:: சரிபார்க்க வேண்டும். Ghanesk இப்பொழுது விக்கி விடுமுறை போல தெரிகின்றது. --Natkeeran 21:33, 9 ஜனவரி 2007 (UTC)
# விக்கிப்பீடியா:ஆலமரத்தடி/தொகுப்பு07

## வேளாண்மை

அனைவரும் சற்று முயன்று இந்த கட்டுரையை மேம்படுத்தலாம். ஒவ்வொருத்தரும் குறைந்த பட்சம் ஒரு பந்தி பங்களித்தால் நன்று.
# விக்கிப்பீடியா:ஆலமரத்தடி/தொகுப்பு07

## முக்கிய சில த.வி. வரைபுகள் 1.0

-
-
-  
ஆலோசனைகள், ஆட்சோபனைகள் வரைவேற்கப்படுகின்றன. --Natkeeran 01:14, 10 ஜனவரி 2007 (UTC)
:வரைவுகள் நன்று, பாராட்டுக்கள். -- Sundar <sup>\பேச்சு</sup> 15:50, 11 ஜனவரி 2007 (UTC)
# விக்கிப்பீடியா:ஆலமரத்தடி/தொகுப்பு07

## மீளாய்வு, மீளாக்கம், அல்லது நீக்கப்படவேண்டிய உதவி பக்கங்கள் பட்டியல்

-
-
-  
--Natkeeran 02:44, 11 ஜனவரி 2007 (UTC)
# விக்கிப்பீடியா:ஆலமரத்தடி/தொகுப்பு07

## அனைவருக்கும் இனிய பொங்கல் வாழ்த்துக்கள்.

பொங்கி, உண்டு, பகிர்ந்து, கூடி மகிழ்ந்திருக்க இனிய வாழத்துக்கள். --Natkeeran 14:56, 14 ஜனவரி 2007 (UTC)
# விக்கிப்பீடியா:ஆலமரத்தடி/தொகுப்பு07

## தாய் மொழியை மறத்தல் எப்படி?

*How to Forget Your Mother Tongue and Remember Your National Language*
by Victor H. Mair http://www.pinyin.info/readings/mair/taiwanese.html
# விக்கிப்பீடியா:ஆலமரத்தடி/தொகுப்பு07

## தமிழின் சிறப்பு

Comparing Chinese Characters and a Chinese Spelling Script -- an evening conversation on the reform of Chinese characters by Lyu Shuxiang [1904-1998] translated by Zhang Liqing http://www.pinyin.info/readings/lyu_shuxiang/
--Natkeeran 00:34, 27 ஜனவரி 2007 (UTC)
# விக்கிப்பீடியா:ஆலமரத்தடி/தொகுப்பு07

## தமிழ் விக்கிமீடியா மடற் குழுமங்கள்

தமிழ் விக்கிமீடியா திட்டங்கள் குறித்து நாம் அடிக்கடி மடல்களில் உரையாடுவது வழக்கம். இவற்றை எளிமைப்படுத்த சில மடலாடற் குழுமங்களை உருவாக்கப் பரிந்துரைக்கப்பட்டது. ஏற்கனவே, சொற்கள் குறித்து உரையாட தமிழ் விக்சனரி குழுமம் இயங்கி வருகிறது. பார்க்க - http://groups.google.com/group/tamil_wiktionary?hl=en . இது போக, தமிழ் விக்கிபீடியாவுக்கும் தொடங்கப்பட இருக்கிற தமிழ் விக்கி மூலம் திட்டத்துக்கும் குழுமங்கள் தொடங்கப்பட்டுள்ளன. அவற்றின் முகவரிகள்:  
1. http://groups.google.com/group/tamil_wikisource
2. http://groups.google.com/group/tamil_wikipedia  
சிலருக்கு ஏற்கனவே அழைப்பு விடுத்திருக்கிறேன். அழைப்பு கிடைக்கப் பெறாதவர்கள் எனக்குத் தெரியப்படுத்தினால் அனுப்பி வைக்கிறேன். --Ravidreams 13:35, 28 ஜனவரி 2007 (UTC)
# விக்கிப்பீடியா:ஆலமரத்தடி/தொகுப்பு07

## விக்கிபீடியா உதவி பக்கங்கள்

பட்டியலிடல், அட்டவணையிடல் போன்று தலைப்பிடுவது பொருத்தமா? அல்லது பட்டியல்கள், அட்டவணைகள் என்பது பொருத்தமா? அப்படியானால் காலக்கோடு ஆக்குதல், என்ற தலைப்பு நன்றா? வரைபடங்கள் ?? --Natkeeran 18:21, 29 ஜனவரி 2007 (UTC)  
:பட்டியல்கள், அட்டவணைகள், காலக்கோடுகள், வரைபடங்கள் என்று சொல்வதே நன்றாக இருக்கும்.--Ravidreams 06:55, 3 பெப்ரவரி 2007 (UTC)
# விக்கிப்பீடியா:ஆலமரத்தடி/தொகுப்பு07

## கட்டற்ற

Free software, Free encyclopedia போன்ற கருத்துக்களுடன் தொடர்புடைய Free என்பதற்கு
சுதந்திரம், தளையறு, விடுதலை போன்ற சொற்களைத் தவிர்த்து கட்டற்ற என்ற சொல்லை பயன்படுத்துமாறு பரிந்துரைக்கின்றேன். இச்சொல் இங்கும் https://wiki.ubuntu.com/TamilTeam/Organisers பயன்படுத்தப்படுகின்றது. இப்பொழுது பரவலான வழக்கத்துக்கு வருகின்றது. நன்றி. --Natkeeran 22:51, 29 ஜனவரி 2007 (UTC)  
:ஆமாம், கட்டற்ற - என்பது சொல்வதற்கும் எளிமையாக இருக்கிறது. --Ravidreams 06:55, 3 பெப்ரவரி 2007 (UTC)
# விக்கிப்பீடியா:ஆலமரத்தடி/தொகுப்பு07

## How will taWpedia Respond? RFC!

http://groups.msn.com/Tamil-Unicode/general.msnw?action=get_message&mview=1&ID_Message=50  
The Government of Tamilnadu has formally accepted TANE for Tamil in place of Tamil Unicode vide G.O.(Ms) No.13 dated 10.11.2006 (please read paragraph marked as 10 in the G.O).  
Earlier, TVU has held a technical conference on TANE encoding for Tamil on 2.9.2006 and the recommendation of the conference include the following (as mentioned in the G.O in reference):  
--Natkeeran 23:22, 30 ஜனவரி 2007 (UTC)  
TANE எந்த அளவில் இணையத்தில் அரசு சாரா தளங்களில் புழக்கத்துக்கு வருகிறது என்று பார்க்க வேண்டும். தவிர, நுட்ப அளவில் இதை செயல்படுத்துவதில் மீடியாவிக்கிக்கு ஏதும் சிரமம் இருக்குமா என்றும் பார்க்க வேண்டும்--Ravidreams 06:55, 3 பெப்ரவரி 2007 (UTC)
# விக்கிப்பீடியா:ஆலமரத்தடி/தொகுப்பு07

## Devnagari நேரடியாக தட்டச்சு செய்ய விக்கியில் ஏதுவாக்கியிருக்கின்றார்கள்.

அதேபோல் தமிழுக்கும் செய்ய வேண்டும். --Natkeeran 01:27, 3 பெப்ரவரி 2007 (UTC)  
தமிழுக்கும் இது போல் செய்வது, தமிழ்த் தட்டச்சுக்குப் புதியவர்களையும் விக்கிபீடியாவுக்கு பங்களிப்பதை ஊக்குவிக்கும். வழக்கமான பங்களிப்பாளர்களுக்கும் தமிழ்த் தட்டச்சு வசதி இல்லாதபோது சிறு சிறு உடனடித் தொகுப்புகள் செய்ய உதவும். எனக்குத் தெரிந்த நண்பர்களை இந்த மாற்றத்தை தமிழுக்கும் செய்து தர கேட்டுப் பார்க்கிறேன். இந்த வசதி இரண்டு ஆண்டுகளுக்கு முன்பே வேண்டப்பட்டு நிலுவைப் பட்டியலில் இருந்து வருகிறது. ஆனால் ஒன்று, வெறும் தமிங்கில ஒலிப்பெயர்ப்பு விசைப்பலகை மட்டும் தராமல் வேறு தட்டச்சு முறைகளும் தர வேண்டும். தமிங்கில தட்டச்சு முறையை விக்கிபீடியா முன்னிறுத்துவதில் எனக்கு கொள்கை அளவில் உடன்பாடு இல்லை ;)--Ravidreams 06:55, 3 பெப்ரவரி 2007 (UTC)
# விக்கிப்பீடியா:ஆலமரத்தடி/தொகுப்பு07

## தமிழ் விக்கிமீடியா தேடல் பொறி !

விக்கிபீடியாவுடன் இணைந்த தேடல்பொறி சில சமயம் திறம், துல்லியம் குறைந்ததாகவும் வேகமற்றதாகவும் இருக்கிறது. இந்த குறைகளை போக்க, தமிழ் விக்கிமீடியா திட்டங்களை மட்டும் தேடுமாறு கூகுள் தேடல் பொறி ஒன்றை உருவாக்கி உள்ளேன். அது இங்கு உள்ளது. அந்த பக்கத்தின் அடியில் உள்ள add to google பொத்தானை கொண்டு இந்த பொறியை உங்கள் கூகுள் தன்விருப்ப பக்கத்தில் சேர்த்துக் கொள்ளலாம். தற்போது இதில் தமிழ் விக்கிபீடியா, தமிழ் விக்சனரி இரண்டை மட்டும் தேடுகிறது.--Ravidreams 10:08, 7 பெப்ரவரி 2007 (UTC)
# விக்கிப்பீடியா:ஆலமரத்தடி/தொகுப்பு07

## :en:Parkour

### தடைதாண்டி ஓட்டம் (Parkour - பார்க்கூர்)

வழியில் எதிர்படும் தடைகளைத் வேகமாக நேரடியாக தாண்டி ஓடுதலை தடைதாண்டி ஓட்டம் எனலாம். எந்த உதவி உபகரணங்களும் பயன்படுதக்கூடாது. இது பாரிஸ்சில் ஒரு நகரப்புறக் விளையாட்டக அறிமுகமாகி பல்வேறு நகரங்களில் பரவி வருகின்றது. இது இளையவர்கள் மத்தியில் மிகவும் பிரபலமாக இருக்கின்றது.  
*மேலே தரப்பட்ட சொல்லை தமிழில் மேலே சுட்டியவாறு மொழிபெயர்க்கலாமா? ஆலோசனைகள் வரவேற்கப்படுகின்றன.*
அது ஒரு பிரேஞ்சு சொல், பின்னர் உச்சரிப்பு, எழுத்துக்கூட்டலை உறுதிசெய்கின்றேன்.  
--Natkeeran 16:07, 9 பெப்ரவரி 2007 (UTC)  
hurdles இனைத் தடைதாண்டி ஒட்டம் என்றழைக்கும் வழக்கமிருக்கிறது. தடை தாண்டும் ஓட்டம் என்ற கட்டுரை ஏற்கனவே hurdles பற்றி அமைந்துள்ளது. --கோபி 16:15, 9 பெப்ரவரி 2007 (UTC)  
:தாண்டோட்டம் என சுருக்கமாக அழைக்கலாம் என நினைக்கிறேன். --செல்வா 16:23, 9 பெப்ரவரி 2007 (UTC)
# விக்கிப்பீடியா:ஆண்டு நிறைவுகள்/பெப்பிரவரி 12

**பெப்ரவரி 12**: டார்வின் நாள், செங்கை நாள்
- 1502 &ndash; எசுப்பானியாவின் காஸ்டில் அரசி முதலாம் இசபெல்லா அவ்விராச்சியத்தில் உள்ள அனைத்து முசுலிம்களையும் கிறித்துவத்திற்கு மாற உத்தரவிட்டார்.
- 1689 &ndash; ஐக்கிய இராச்சியத்தின் கடைசி கத்தோலிக்க மன்னர் இரண்டாம் யேம்சு 1688 இல் பிரான்சுக்கு தப்பியோடியமை முடி துறந்ததாகக் கருதப்படும் என இங்கிலாந்து நாடாளுமன்றம் தீர்மானித்தது.
- 1909 &ndash; நியூசிலாந்தின் *பென்குயின்* என்ற பயணிகள் கப்பல் வெலிங்டன் துறைமுகத்துக்கு அருகே மூழ்கி வெடித்ததில் 75 பேர் உயிரிழந்தனர்.
- 1994 &ndash; நோர்வே தேசிய அருங்காட்சியகத்தினுள் நுழைந்த நால்வர் எட்வர்ட் மண்ச்சின் புகழ்பெற்ற *அலறல்* ஓவியத்தைத் திருடிச் சென்றனர்.
- 2001 &ndash; நியர் சூமேக்கர் என்ற விண்கலம் 433 ஈரோஸ் என்ற சிறுகோளில் தரையிறங்கியது. சிறுகோள் ஒன்றில் தரையிறங்கிய முதலாவது விண்கலம் இதுவாகும்.
- 2016 &ndash; 1054 ஆம் ஆண்டில் இடம்பெற்ற பெரும் சமயப்பிளவிற்குப் பின்னர் முதற்தடவையாக திருத்தந்தை பிரான்சிசு, மாஸ்கோவின் மறைமுதுவர் கிரீல் ஆகியோர் சந்தித்து கூட்டறிக்கை ஒன்றை விடுத்தனர்.
**ஜி. யு. போப்** (படம், இ.&nbsp;1908) **முருகதாசன்** (இ.&nbsp;2009) **சங்கரலிங்கம் ஜெகந்நாதன்** (இ.&nbsp;2013)
# விக்கிப்பீடியா:முதற்பக்கக் கட்டுரைகள்/பெப்ரவரி 11, 2007

நெற் பயிர் அறுவடைக்குப் பின் அதன் தாள் உலர்த்தப்பட்டு கால்நடைகளுக்கு (குறிப்பாக மாடுகளுக்கு) உணவாகப் பயன்படுத்தப்படுகிறது. இது **வைக்கோல்** என்று அழைக்கப்படுகிறது. வைக்கோல், அதன் உலர்ந்த நிலையிலேயே கால்நடைகளால் விரும்பி உண்ணப்படுகிறது. ஆகையால், உழவர்கள் வைக்கோல் ஈரப்படாமலும் மழையில் நனையாமலும் காக்க முயல்வர். அப்படி ஈரப்பட்டாலும் வெயிலில் ஓரிரு நாட்கள் காய வைப்பதன் மூலம் வைக்கோலை உலர வைத்து கால்நடைகளுக்கு உண்ணத் தர முடியும். ஓரிடத்தில் குவித்து வைக்கப்பட்ட வைக்கோலை **வைக்கோல் போர்** அல்லது **வைக்கோல் படப்பு** என்பர். அவ்வாறு குவித்து வைத்த வைக்கோல் காற்றில் பறந்து விடாமல் காக்க, வைக்கோல் போரை சுற்றி வைக்கோலாலே பின்னப்பட்ட வைக்கோல் **பிறியை** சுற்றி வைப்பர். வைக்கோல் போர்களை, தானிய மூட்டைகளை பாதுகாப்பாக ஒளித்து வைக்கும் கிடங்காகவும் உழவர்கள் பயன்படுத்துவர். இது தவிர வைக்கோலை குடிசைகளின் மேலும் இட்டு கூரை கட்டுமானப் பொருளாகப் பயன்படுத்துவதும் உண்டு.
---  
*மணக்கோலம்* என்ற சொல்லில் வருவது போல **கோலம்** என்பது பொதுப்படையாகத் தோற்றம் அல்லது வடிவம் என்று பொருள்படும். எனினும் கோலம் என்று சொல்லும்போது, பெரும்பாலும் நினைவிற்கு வருவது, வீட்டு வாயில்களிலே அரிசி மா அல்லது வேறு பொடிகளைப் பயன்படுத்தி வரையப்படும் கோலங்களே ஆகும். தமிழ்நாடு, இலங்கை போன்ற இடங்களில், கோலங்கள் அரிசிமா, முருகைக்கற்பொடி போன்ற வெண்ணிற உலர்வான பொடிகளைக் கொண்டு வரையப்படுகின்றன. பொதுவாக வெளியே தளர்வான மண்தரையாயின், நீர் தெளித்துப் புழுதி அடக்கப்படும். பின்னர் பெருவிரலுக்கும், ஆள்காட்டி விரலுக்கும் இடையில் சிறிதளவு உலர் பொடியை எடுத்து, விரல்கள் நிலத்தில் படாமல், நிலத்துக்கு அரையங்குல உயரத்திலிருந்து, ஏற்கெனவே எண்ணியபடியான வடிவம் கிடைக்கும் வகையில், பொடியைத் தூவிச் செல்வார்கள்.
# பனங்காய்ப் பணியாரம்

**பனங்காய்ப் பணியாரம்** அல்லது **பனங்காய்ப் பணிகாரம்** என அழைக்கப்படுவது, பனம்பழத்தின் களியில் இருந்து செய்யப்படும் ஒருவகை உணவுப் பண்டம் ஆகும். பனம்பழத்தின் களியை அடுப்பில் இட்டுக் காய்ச்சி, அதனுடன் அரிசி மா, சர்க்கரை போன்றவைகளையும் நீருடன் சேர்த்துப் பிசைந்த கலவையைச் சிறுசிறு உருண்டைகளாக எண்ணெயில் பொரிப்பதன் மூலம் இது ஆக்கப்படுகின்றது.  
பெருமளவில் பனைகள் காணப்படுகின்ற இலங்கையின் யாழ்ப்பாணப் பகுதியில் பனங்காய்ப் பணியாரம் ஒரு சிற்றுண்டியாக உண்ணப்படுகின்றது.
# வில்லார்ட் ஃபிராங்க் லிப்பி

**வில்லார்ட் ஃபிராங்க் லிப்பி** (Willard Frank Libby, டிசம்பர் 17, 1908 – செப்டெம்பர் 8, 1980) ஒரு அமெரிக்க இயற்பிய வேதியியலாளர் ஆவார். தொல்லியல் துறையில் புரட்சிகரமான மாற்றத்தை உருவாக்கிய கதிரியக்கக்கரிமக் காலக்கணிப்பு முறையின் வளர்ச்சியில் இவருக்கு இருந்த பங்கு காரணமாக இவர் புகழ் பெற்றார்.  
இவர் கொலராடோவிலுள்ள *கிராண்ட் வலி* (Grand Valley) என்னுமிடத்தில் பிறந்தார். கலிபோர்னியா பல்கலைக்கழகத்தில் இருந்து 1931 ஆம் ஆண்டில் இளநிலைப் பட்டத்தையும், 1933 ஆம் ஆண்டில் வேதியியலில் முனைவர் பட்டத்தையும் பெற்றார். அங்கேயே விரிவுரையாளராகச் சேர்ந்துகொண்ட லிப்பி, பின்னர் துணைப் பேராசிரியரானார்.  
1960 இல் வேதியியலுக்கான நோபல் பரிசு பெற்றார்.
# ஓரிடத்தான்

**ஓரிடமிகள் அல்லது ஐசோடோப்புகள்** (*Isotopes)* என்பவை ஒரு குறிப்பிட்ட வேதியியல் தனிமத்தின் மாறுபாடுகள் ஆகும். இவை நியூட்ரான் எண்ணில் வேறுபடுகின்றன. இதன் விளைவாக அணுநிறை எண்ணிலும் மாறுபடுகின்றன.. ஓரிடத்தான்கள் என்ற பெயராலும் இவை அழைக்கப்படுகின்றன. கொடுக்கப்பட்ட ஒரு தனிமத்தின் அனைத்து ஐசோடோப்புகளும் ஒரே எண்ணிக்கையிலான புரோட்டான்களைக் கொண்டிருக்கின்றன ஆனால் ஒவ்வொரு அணுவிலும் வெவ்வேறு எண்ணிக்கையிலான நியூட்ரான்கள் உள்ளன.  
அணுக்களின் ஓரிடத்தான்கள். புரோட்டான்(சாதாரண ஐதரசன்), டியூட்டிரியம்(கன ஐதரசன்), டிரிட்டியம்(கதிரியக்க ஐதரசன்)]]  
ஐசோடோப்பு என்ற சொல் சம இடம் என்ற பொருள் கொண்ட கிரேக்கம் வேர் சொல்லில் இருந்து உருவாகிறது . எனவே, இப்பெயருக்குப் பின்னால் உள்ள பொருள் என்னவென்றால், ஒரு தனிமத்தின் வெவ்வேறு ஐசோடோப்புகள் தனிம வரிசை அட்டவணையில் ஒரே நிலையை ஆக்கிரமிக்கின்றன. என்பதாகும். இது ஒரு இசுக்காட்லாந்திய மருத்துவரும் எழுத்தாளருமான மார்கரெட் டோடு என்பவரால் 1913 ஆம் ஆண்டில் வேதியியலாளர் பிரடெரிக் சோடிக்கு பரிந்துரைக்கப்பட்டது.  
அணுவின் உட்கருவில் உள்ள புரோட்டான்களின் எண்ணிக்கை அணு எண் என்று அழைக்கப்படுகிறது இந்த அணு எண் நடுநிலையாக உள்ள அணுவில் உள்ள எலக்ட்ரான்களின் எண்ணிக்கைக்குச் சமமாக இருக்கும். ஒவ்வொரு அணு எண்ணும் ஒரு தனிமத்தைக் குறிக்கும் ஆனால் ஐசோடோப்பை குறிக்காது. கொடுக்கப்படுகின்ற தனிமத்தின் அணுவில் பல்வேறு எண்ணிக்கையில் நியூட்ரான்கள் இருக்க வாய்ப்புண்டு. எனவே அணுக்கருவில் இடம்பெற்றுள்ள நியூக்ளியான்களான புரோட்டான் மற்றும் நியூட்ரான்களின் கூடுதல் எண்ணிக்கை அத்தனிமத்தின் அணு எடையாகும். கொடுக்கப்பட்டுள்ள தனிமத்தின் ஒவ்வொரு ஐசோடோப்பும் வெவ்வேறு அணு எடையைக் கொண்டிருக்கும்.  
எடுத்துக்காட்டாக கார்பன்-12, கார்பன்-13, கார்பன்-14 என்பவை கார்பனின் மூன்று ஐசோடோப்புகளாகும். இவற்றின் அணு எடை முறையே 12, 13, மற்றும் 14 ஆகும். கார்பன் அணுவிலுள்ள புரோட்டான்களின் எண்ணிக்கையும் எலக்ட்ரான்களின் எண்ணிக்கையும் 6 என்ற சம எண்ணிக்கையில் உள்ளன. எனவே இந்த மூன்று ஐசோடோப்புகளிலும் உள்ள நியூட்ரான்களின் எண்ணிக்கை முறையே 6,7,8 ஆகும்.